
ΕΛΛΗΝΙΚΗ ΔΗΜΟΚΡΑΤΙΑ
    ΔΗΜΟΣ ΛΕΥΚΑΔΑΣ
Λευκάδα, 9/8/2021

ΝΕΑ ΑΝΑΚΟΙΝΩΣΗ
Περισυλλογή ειδών για τους πυρόπληκτους δήμους

Βάση της τελευταίας ενημέρωσης από την ΚΕΔΕ, σχετικά με τις ανάγκες των πυρόπληκτων Δήμων, η συγκέντρωση τροφίμων και άλλων ειδών θα πρέπει να γίνει ΑΦΟΥ πρώτα οι πληττόμενοι Δήμοι είναι σε θέση να κάνουν τις πρώτες καταγραφές των αναγκών τους, κάτι που την ώρα αυτή φαντάζει εξαιρετικά δύσκολο λόγω των γενικότερων συνθηκών.
Ο Δήμος μας θα συνεχίσει να συγκεντρώνει υλικό, το οποίο θα αποθηκεύσουμε και θα αποστείλουμε όταν μας ειδοποιήσουν ότι είναι έτοιμοι οι πυρόπληκτοι Δήμοι να τα χρησιμοποιήσουν. 
Υλικά για τα οποία υπάρχει άμεση ανάγκη, όπως ζωοτροφές για οικόσιτα ζώα και αιγοπρόβατα, θα είμαστε έτοιμοι να τα αποστείλουμε το συντομότερο δυνατό.
Μπείτε στην πλατφόρμα της ΚΕΔΕ, δείτε τις ανάγκες των πυρόπληκτων Δήμων στο λινκ https://kede.gr/otaupdate/anagkes-pyroplikton-dimon/
Κάντε τη δική σας προσφορά στο λινκ: https://forms.gle/bsFRFgZWN5nDVrLv6
Ο Δήμος Λευκάδας και όλοι οι δημότες συμμετέχουμε ενεργά στη νέα «Συμμαχία ευθύνης και αλληλεγγύης» της Κεντρικής Ένωσης Δήμων Ελλάδας.  
Κανείς Δήμος και πολίτης δε μένει μόνος του και σε αυτή τη δοκιμασία.

